Քրիս Անդերսեն

Քրիստոֆեր Կլաուս Անդերսեն (անգլ.՝ Christopher Claus Andersen, ), հայտնի նաև որպես «Մարդ-թռչուն» (Birdman), ամերիկացի նախկին բասկետբոլիստ։ Խաղացել է կենտրոնականի և ծանր հարձակվողի դիրքերում։

«Մայամի Հիթ» ակումբի կազմում 2013 թվականին դարձել է NBA-ի չեմպիոն։

Կենսագրություն 
Ծնվել է Կալիֆոռնիա նահանգի Լոնգ Բիչ ավանում, մեծացել Այոլայում (Տեխաս նահանգ)։ Ուսանողական առաջնության ժամանակ մեկ մրցաշրջան անցկացրել է Բլիննի քոլեջի ակումբում, որից հետո պրոֆեսիոնալ կարիերան սկսել չինական «Ցզանսու Նանյան» ակումբում։ Անդերսենը 2000-2001 թվականների ընթացքում հանդես է գալիս ամերիկյան մի շարք կրտսեր լիգաների ակումբներում։ 2001 թվականին, ի վերջո, Անդերսենը պայմանագիր է կնքում NBA-ի «Դենվեր Նագեթսի» հետ, իսկ 2004 թվականին դառնում «Նյու Օռլեանս Հորնեթսի» բասկետբոլիստ։ Թմրադեղեր օգտագործելու պատճառով Անդերսենը 2006 թվականին երկու տարով որակազրկվում է NBA-ում հանդես գալուց։ Պատժաժամկետի ավարտվելուց մեկ օր անց «Հորնեթսը» նոր պայմանագիր է կնքում Անդերսենի հետ։ Նույն թվականի վերջում Անդերսենը վերադառնում է «Դենվեր»։ 2013 թվականի հունվարին Անդերսենի ծառայություններով հետաքրքվում է «Մայամի Հիթը» և նոր պայմանագիր կնքում նրա հետ։ Նույն տարի «Հիթի» կազմում Անդերսենը նվաճում է NBA-ի գավաթը։

Հետաքրքիր փաստեր 
 Անդերսենի ողջ մարմինը ծածկված է բազմաթիվ դաջվածքներով։ «Մարդ-թռչուն» այցեքարտային մականունը ստացել է համալսարանային թիմակիցներից մեկի կողմից, ով նկատել էր նրա բազուկներին պատկերված թևերը։

Արտաքին հղումներ 
 Էջը NBA.com կայքում
 Էջը բասկետբոլ-ռեֆերենսում

Ծանոթագրություններ 

1978 ծնունդներ
Հուլիսի 7 ծնունդներ
Ամերիկացի բասկետբոլիստներ
Կլիվլենդ Կավալիերսի բասկետբոլիստներ
Մեմֆիս Գրիզլիսի բասկետբոլիստներ
Մայամի Հիթի բասկետբոլիստներ
Դենվեր Նագեթսի բասկետբոլիստներ
Նյու Օռլեանս Պելիկանսի բասկետբոլիստներ